wickkiey/tamil-wikipedia-chunked huggingface dataset:
# சத்தியவதி

### கௌரவர்களும், பாண்டவர்களும்

தாய் சத்தியவதியின் கட்டளைப்படி வியாசர் முதலில் அம்பிகையிடம் சென்றார். 14 ஆண்டுகள் காட்டில் சந்நியாசியாக இருந்த அவரது சிகை சடையாகவும், சருமம் வறண்டும் பார்ப்பதற்கு கர்ண கொடூரமாக காட்சியளித்தார். அம்பிகை அவரைக் கண்டதும் வெறுப்படைந்து கண்களை இறுக மூடிக்கொண்டாள், அவளுக்குப் பிறந்த குழந்தை குருடாக பிறந்தது. அக்குழந்தைக்கு திருதராட்டிரன் எனப் பெயரிட்டனர். அடுத்ததாக வியாசர் அம்பாலிகையிடம் சென்றார் அவரது தோற்றத்தைக் கண்ட அவள் வெளிறி வெலவெலத்துப் போனாள், அவளுக்கு பிறந்த குழந்தை பலவீனமாக பிறந்தது, அக்குழந்தைக்கு பாண்டு என பெயரிட்டனர். தனக்குக் குறையுள்ள பேரன்கள் பிறந்ததால் ஏமாற்றமடைந்த சத்தியவதி மீண்டும் அம்பிகையிடம் " செல் இந்த முறை அவள் கண்களை மூடிக்கொள்ள மாட்டாள்" என்று வியாசரிடம் கூறினாள். வியாசர் மறுக்காமல் செய்தார். இம்முறை படுக்கையில் அவளது பணிப்பெண் எந்த அச்சமுமின்றி அவருடன் முயங்கினாள். அவளுக்கு ஆரோக்கியமாகவும் புத்திசாலியாகவும் குழந்தை பிறந்தது அக்குழந்தைக்கு விதுரன் எனப் பெயரிட்டனர். திருதராஷ்டிரனின் 100 குழந்தைகளை கௌரவர்கள் என்றும், பாண்டுவின் ஐந்து குழந்தைகளை பாண்டவர்கள் என்றும் அத்தினாபுரத்து மக்கள் அழைத்தனர்.
# சத்தியவதி

### வியாசர்

மகாபாரதம் என்ற தனது வாழ்க்கை வரலாற்றை முதன்முதலில் பதிவு செய்த, அக்காலத்தின் சமூக அமைப்பை, சமூக சட்டங்களை, சமூக எண்ண ஓட்டங்களை அறிந்த, சமூக வக்கிரங்களை *நியதிகளாக* மாற்ற அடுத்து, அடுத்து கதை மாந்தர்களை படைத்த, பல ஆயிரமாண்டுகளாக கால ஓட்டத்தை வென்று நிற்கிற ஓர் கதை சொல்லி (படைப்பாளி). அதாவது ஓடும் நதி நீரிலிருந்து ஆள், ஆளுக்கு அள்ளி பருகிய பின்னர், மேலும் பாய்ந்து கண்மாய், குளம், ஏரி, கடல் எனக் கலந்து விட்டாலும் மூல நதி மட்டும் மாறாமல் இருப்பது போல, அனைவரும் தன் மனம் போன போக்குக்கு இழுத்தாலும் சிதைந்து போகாமல் உயர்ந்து நிற்கிற இந்தியப் பண்பாட்டை உலகுக்குச் சொன்ன ஓர் அற்புத படைப்பாளி.
# சத்தியவதி

## வெளி இணைப்பு

- மகாபாரதம் (அனைத்துப் பகுதிகளும்) (தமிழில்)
# சித்திராங்கதன்

**சித்திராங்கதன்** சந்தனுவிற்கும் சத்தியவதிக்கும் பிறந்த முதல் மகன் ஆவார். இவருடைய அண்ணன் (சந்தனுவிற்கும் கங்கைக்கும் பிறந்தவர்) வீடுமர் (பீஷ்மர்) அரசாள மாட்டேன் என்று சபதம் செய்திருந்ததால் இவர் அத்தினாபுரத்தின் அரியணை ஏறினார். இவர் தனது ஆட்சிக்காலத்தில் மிகவும் புகழ் பெற்று விளங்கினார். இது அதே பெயரைக் கொண்ட காந்தர்வ மன்னனின் கோபத்தைத் தூண்டியது. அவர்கள் மூன்றாண்டுகள் போர் புரிந்தனர். சித்திராங்கதனுக்கு வாரிசு இல்லாததால் அவருடைய தம்பி விசித்திரவீரியன் இவருக்கு அடுத்து அரசன் ஆனார்.
# நவம்பர் 26

## பிறப்புகள்

- 1857 &ndash; பேர்டினண்ட் டி சோசர், சுவிட்சர்லாந்து மொழியியலாளர் (இ. 1913)
- 1890 &ndash; சுனிதி குமார் சாட்டர்சி, இந்திய மொழியியலாளர், கல்வியாளர், இலக்கியவாதி (இ. 1977)
- 1919 &ndash; ராம் சரண் சர்மா, இந்திய வரலாற்றாளர் (இ. 2011)
- 1921 &ndash; வர்கீஸ் குரியன், இந்தியப் பொறியியலாளர், தொழிலதிபர் (இ. 2012)
- 1923 &ndash; வி. கே. மூர்த்தி, இந்திய ஒளிப்பதிவாளர் (இ. 2014)
- 1926 &ndash; யஷ் பால், இந்திய அறிவியலாளர் (இ. 2017)
- 1926 &ndash; ரபி ராய், இந்திய அரசியல்வாதி (இ. 2017)
- 1930 &ndash; குருவிக்கரம்பை வேலு, சுயமரியாதை இயக்கத் தலைவர் (இ. 2010)
- 1933 &ndash; கோவிந்த் பன்சாரே, இந்திய இடதுசாரி அரசியல் செயற்பாட்டாளர் (இ. 2015)
- 1934 &ndash; யோசப் பரராஜசிங்கம், இலங்கை அரசியல்வாதி (இ. 2005)
- 1936 &ndash; லலித் அத்துலத்முதலி, இலங்கை அரசியல்வாதி (இ. 1993)
- 1939 &ndash; அப்துல்லா அகுமது பதவீ, மலேசியாவின் 5வது பிரதமர்
- 1948 &ndash; வி. கே. பஞ்சமூர்த்தி, ஈழத்து நாதசுவரக் கலைஞர்
- 1948 &ndash; எலிசபெத் பிளாக்பர்ன், நோபல் பரிசு பெற்ற ஆத்திரேலிய-அமெரிக்க உயிரியலாளர்
- 1954 &ndash; வேலுப்பிள்ளை பிரபாகரன், தமிழீழ விடுதலைப் புலிகள் அமைப்பின் தலைவர் (இ. 2009)
- 1972 &ndash; அர்ஜூன் ராம்பால், இந்திய நடிகர்
- 1973 &ndash; பீட்டர் பாசிநெல்லி, அமெரிக்க நடிகர், இயக்குநர்
- 1983 &ndash; கிரிச் ஹக்ஸ், அமெரிக்கப் பதிப்பாளர், தொழிலதிபர், முகநூலை ஆரம்பித்தவர்
- 1986 &ndash; ஆனந்த் சங்கர், தமிழகத் திரைப்பட இயக்குநர், திரைக்கதையாசிரியர்
- 1990 &ndash; மீரா நந்தன், தென்னிந்தியத் திரைப்பட நடிகை
- 1990 &ndash; ரீட்டா ஓறா, கொசோவா-ஆங்கிலேய பாடகி, நடிகை
# நவம்பர் 26

## இறப்புகள்

- 399 &ndash; சிரீசியஸ் (திருத்தந்தை) (பி. 334)
- 1504 &ndash; முதலாம் இசபெல்லா (பி. 1451)
- 1883 &ndash; சோஜோர்னர் ட்ரூத், அமெரிக்கச் செயற்பாட்டாளர் (பி. 1797)
- 1896 &ndash; பெஞ்சமின் ஆப்தார்ப் கவுல்டு, அமெரிக்க வானியலாளர் (பி. 1824)
- 1930 &ndash; பொன்னம்பலம் இராமநாதன், இலங்கை அரசியல்வாதி, தேசியத் தலைவர் (பி. 1851)
- 1946 &ndash; சா. கிருஷ்ணசுவாமி ஐயங்கார், இந்திய வரலாற்றாளர், திராவிடவியலாளர் (பி. 1871)
- 1964 &ndash; விசெவோலத் சரனோவ், உருசிய வானியலாளர் (பி. 1901)
- 2006 &ndash; ஜி. வரலட்சுமி, தென்னிந்தியத் திரைப்பட நடிகை (பி. 1926)
- 2008 &ndash; துகாராம் ஓம்பலே, மும்பாய் தாக்குதலில் கொல்லப்பட்ட இந்தியக் கால்துறை அதிகாரி
- 2014 &ndash; எஸ். பொன்னுத்துரை, ஈழத்து எழுத்தாளர் (பி. 1932)
- 2015 &ndash; நொபொரு காராசிமா, சப்பானிய வரலாற்றாசிரியர், எழுத்தாளர், தமிழறிஞர் (பி. 1933)
- 2018 &ndash; ஐராவதம் மகாதேவன், தமிழக கல்வெட்டு ஆய்வாளர் (பி. 1930)
# நவம்பர் 26

## சிறப்பு நாள்

- குடியரசு நாள் (மங்கோலியா)
- அரசியல் சாசன தினம் (இந்தியா)
# பாதிரி (மூலிகை)

**பாதிரி** (*Stereospermum suaveolens* அல்லது *Bignonia suaveolens*) மூலிகை மருத்துவத்தில் பயன்படும் ஒரு மரமாகும். 25 மீட்டர் உயரம் வரை வளரும் இதன் இலை, பூ, விதை, காய், வேர் ஆகிய அனைத்தும் மூலிகை மருத்துவத்தில் பயன்படுகின்றன.
# பாதிரி (மூலிகை)

## வேறு பெயர்கள்

அம்பு, அம்புவாகினி, பாடலம், புன்காலி எனவும் அழைப்பர்.
# பாதிரி (மூலிகை)

## மருத்துவக் குணங்கள்

- வேர் - சிறுநீர் இலகுவாக வெளியேறப் பயன்படும், உடலுக்குக் குளிர்ச்சி தந்து பலமூட்டும். பாதிரி வேர் பெரும்பஞ்ச மூலங்களுள் ஒன்று.
- காய் - அரைத்துத் தலையில் பற்றுப் போட்டால் ஒற்றைத் தலைவலி நிற்கும்
- பூ - நசுக்கித் தேனுடன் கலந்து உண்டால் தொடர்ச்சியான விக்கல் நிற்கும், நீரிற் காய்ச்சிப் பருகினால் ஆண்மைக் குறைவு நீங்கும்.
# பாதிரி (மூலிகை)

## பாதிரி மலர்

: பாதிரி மலரைச் சங்ககாலக் குறிஞ்சிப்பாட்டு குறிப்பிடுகிறது (சங்ககால மலர்கள்)
: கடலூர் மாவட்டத்தில் உள்ள திருப்பாதிரிப்புலியூர்க் கோயிலிலுள்ள இறைவன் பாடலீசுவரர். கோயிலிலுள்ள தலமரம் பாதிரி. இவற்றை எண்ணும்போது பாதிரி மரத்துக்குப் பாடலம் என்னும் பெயரும் உண்டு எனத் தெரிகிறது.
# பாதிரி (மூலிகை)

## பாதிரி மலர்

### பாதிரி மலர் பற்றிச் சங்கநூல் தரும் செய்திகள்

:பண்ணன் வாழ்ந்த சிறுகுடியில் பாதிரி மரங்கள் மிகுதி
:ஆற்றுத் துறையில் வேனில் காலத்தில் பாதிரி மலரும்  
:பாதிரி மரத்தில் அதிரல் கொடி ஏறிப் படரும்
:பாதிரி மரத்தில் இலைகள் உதிர்ந்து பூக்கள் பூத்துக் குலுங்கும். இப்படிப் பூத்துக் குலுங்கும் ஓவியத்தை யாழ் என்னும் இசைக்கருவியின் வயிற்றுப்பகுதியில் வரைந்திருப்பார்கள்.
:பாதிரி பருத்த அடிமரம் கொண்டது. அதன் பூ குருமயிர் போல் மலர்ந்திருக்கும். அதிரல், பாதிரி, நறுமணம் மிக்க மாரோடம் ஆகிய மலர்களைச் சேர்த்துக் கட்டி மகளிர் தலையில் அணிந்துகொள்வர்
:ஓவியர்களின் செந்நிறம் தோய்த்த தூரிகை போலப் பாதிரியின் தூய மலர் இருக்கும்.
:பாதிரி மலர் பழுக்கக் காய்ச்சிய தகடு போல் எரிநிறம் கொண்டிருக்கும்.
:பாதிரிச் சினை மொட்டுகளும் அழகாக இருக்கும்
:வளையாத பஞ்சிழை போல் துய் இருக்கும் தலைகளைக் கொண்டிருக்கும்.
:காம்பு சிறிதாக இருக்கும்
:காம்பு வளைந்திருக்கும்
:அடிப்பூ கருத்திருக்கும்
:மலர்ந்த சோறு போல் இருக்கும்
# மார்ச்சு 15

## பிறப்புகள்

- 270 &ndash; நிக்கலசு, கிரேக்கக் கத்தோலிக்க ஆயர், புனிதர் (இ. 343)
- 1767 &ndash; ஆன்ட்ரூ ஜாக்சன், ஐக்கிய அமெரிக்காவின் 7வது அரசுத்தலைவர் (இ. 1845)
- 1852 &ndash; அகஸ்டா, லேடி கிரிகோரி, ஆங்கிலோ-ஐரிய நிலவுரிமையாளர், நாடகாசிரியர், மொழிபெயர்ப்பாளர் (இ. 1932)
- 1854 &ndash; எமில் அடால்ஃப் வான் பெர்ரிங், நோபல் பரிசு பெற்ற செருமானிய மருத்துவர் (இ. 1917)
- 1860 &ndash; வால்டெமர் ஆஃப்கின், உருசிய-சுவிட்சர்லாந்து நுண்ணுயிரியலாளர் (இ. 1930)
- 1914 &ndash; எஸ். எம். சுப்பையா நாயுடு, தென்னிந்தியத் திரைப்பட இசையமைப்பாளர் (இ. 1979)
- 1915 &ndash; அழகு சுப்பிரமணியம், ஆங்கில இலக்கியத்துறையில் புகழ் பெற்ற இலங்கையர் (இ. 1973)
- 1919 &ndash; பார்வதி கிருஷ்ணன், இந்திய அரசியல்வாதி (இ. 2014)
- 1929 &ndash; செம்பனார்கோயில் எஸ். ஆர். டி. வைத்தியநாதன், தமிழக நாதசுவரக் கலைஞர் (இ. 2013)
- 1930 &ndash; சொரேசு ஆல்ஃபியோரொவ், நோபல் பரிசு பெற்ற பெலருசிய-உருசிய இயற்பியலாளர் (இ. 2019)
- 1930 &ndash; மார்ட்டின் கார்ப்பிளசு, நோபல் பரிசு பெற்ற ஆத்திரிய-அமெரிக்க வேதியியலாளர்
- 1932 &ndash; ஆலன் பீன், அமெரிக்கக் விண்வெளிவீரர் (இ. 2018)
- 1934 &ndash; கன்சிராம், இந்திய அரசியல்வாதி (இ. 2006)
- 1934 &ndash; பத்மா சோமகாந்தன், ஈழத்து எழுத்தாளர் (இ. 2020)
- 1938 &ndash; தி. சு. சதாசிவம், தமிழக எழுத்தாளர், மொழிபெயர்ப்பாளர், நடிகர் (இ. 2012)
- 1941 &ndash; மைக் லவ், அமெரிக்கப் பாடகர், இசைக்கலைஞர்
- 1950 &ndash; கே. வி. தங்கபாலு, தமிழக அரசியல்வாதி
- 1955 &ndash; மோசின் கான், பாக்கித்தானியத் துடுப்பாளர்
- 1956 &ndash; ஓவியர் ஜீவா, தமிழக ஓவியர், திரைப்பட விமர்சகர், எழுத்தாளர்
- 1959 &ndash; ரென்னி ஹர்லின், பின்லாந்து இயக்குநர்
- 1975 &ndash; வெசிலின் தோப்பலோவ், பல்கேரிய சதுரங்க வீரர்
- 1986 &ndash; ஜெய் கோர்ட்னி, ஆத்திரேலிய நடிகர்
- 1993 &ndash; அலீயா பட், பிரித்தானிய நடிகை, பாடகி
# மார்ச்சு 15

## இறப்புகள்

- கிமு 44 &ndash; யூலியசு சீசர், உரோமக் குடியரசுத் தளபதி (பி. கிமு 100)
- 220 &ndash; சாவோ சாவோ, சீன கான் வம்ச மன்னர், இராணுவ அதிகாரி (பி. 155)
- 931 &ndash; ஏழாம் ஸ்தேவான் (திருத்தந்தை)
- 1206 &ndash; கோரி முகமது, கோரி பேரரசர் (பி. 1149)
- 1660 &ndash; லுயீஸ் டி மரிலாக், பிறரன்பின் புதல்வியர் துறவற சபையை நிறுவியவர், கத்தோலிக்கப் புனிதர் (பி. 1591)
- 1897 &ndash; ஜேம்ஸ் சில்வெஸ்டர், ஆங்கிலேயக் கணிதவியலாளர் (பி. 1814)
- 1937 &ndash; எச். பி. லவ்கிராஃப்ட், அமெரிக்க எழுத்தாளர் (பி. 1890)
- 1939 &ndash; தாலமுத்து, இந்தித் திணிப்புக்கு எதிரான செயற்பாட்டாளர் (பி. 1915)
- 1962 &ndash; ஆர்தர் காம்ப்டன், நோபல் பரிசு பெற்ற அமெரிக்க இயற்பியலாலர் (பி. 1892)
- 1983 &ndash; ரெபெக்கா வெஸ்ட், ஆங்கிலேய எழுத்தாளர் (பி. 1892)
- 1991 &ndash; அரவிந்தன், மலையாளத் திரைப்பட இயக்குநர் (பி. 1935)
- 2008 &ndash; சரளா தாக்ரல், இந்திய விமான ஓட்டி (பி. 1914)
- 2013 &ndash; கள்ளம் அஞ்சி ரெட்டி, இந்திய மருந்தியலாளர், தொழிலதிபர் (பி. 1940)
- 2015 &ndash; நாராயண் தேசாய், இந்திய எழுத்தாளர், செயற்பாட்டாளர் (பி. 1924)
# மார்ச்சு 15

## சிறப்பு நாள்

- புத்தியிர்ப்பு, இயற்கைசார் விழா (யப்பான், )
- காவல்துறையினரின் வன்செயல்களுக்கு எதிரான பன்னாட்டு நாள்
- புரட்சி நினைவு நாள் (அங்கேரி, 1948)
- உலக நுகர்வோர் உரிமைகள் நாள்
- உலக முசுலிம் கலாச்சார, அமைதி, கலந்துரையாடல், மற்றும் திரைப்பட நாள்
# ஆகத்து 27

## பிறப்புகள்

- 865 &ndash; முகம்மது இப்னு சக்கரியா அல்-ராசி, பாரசீகப் பல்துறை அறிஞர் (இ. 925)
- 1759 &ndash; எட்டாம் சாமராச உடையார், மைசூர் மன்னர் (இ. 1776)
- 1770 &ndash; எகல், செருமானிய மெய்யியலாளர் (இ. 1831)
- 1859 &ndash; தோரப்ஜி டாடா, இந்தியத் தொழிலதிபர் (இ. 1932)
- 1908 &ndash; எம். எம். தண்டபாணி தேசிகர், கருநாடக, தமிழிசைப் பாடகர், நடிகர்
- 1908 &ndash; டான் பிராட்மன், ஆத்திரேலியத் துடுப்பாளர் (இ. 2001)
- 1908 &ndash; லின்டன் பி. ஜான்சன், அமெரிக்காவின் 36-வது அரசுத்தலைவர் (இ. 1973)
- 1912 &ndash; சோ. சிவபாதசுந்தரம், இலங்கை வானொலி, பிபிசி தமிழ் ஒலிபரப்பாளர் (இ. 2000)
- 1916 &ndash; ந. சுப்பு ரெட்டியார், தமிழறிஞர், எழுத்தாளர் (இ. 2006)
- 1939 &ndash; டி. ஏ. கே. இலக்குமணன், தமிழக அரசியல்வாதி
- 1963 &ndash; சுமலதா, இந்தியத் திரைப்பட நடிகை
- 1972 &ndash; தி க்ரேட் காளீ, இந்திய தொழில்முறை மற்போர் வீரர், நடிகர்
- 1973 &ndash; மாலதி லட்சுமணன், தமிழ்த் திரைப்பட பின்னணிப் பாடகி
- 1974 &ndash; முகம்மது யூசுப், பாக்கித்தானியத் துடுப்பாளர்
- 1976 &ndash; அவுத்ரி தெல்சாந்தி, பிரெஞ்சு வானியலாளர், உயிரியலாளர்
- 1979 &ndash; ஆரோன் பவுல், அமெரிக்க நடிகர்
- 1988 &ndash; அலெக்சா வேகா, அமெரிக்க நடிகை, பாடகி
# ஆகத்து 27

## இறப்புகள்

- 827 &ndash; இரண்டாம் யூஜின் (திருத்தந்தை)
- 1879 &ndash; ரோலண்ட் ஹில், நவீன அஞ்சல் சேவையைக் கண்டுபிடித்தவர் (பி. 1795)
- 1914 &ndash; ஆய்கென் வொன் பொம் போவர்க், ஆத்திரிய பொருளியலாளர், மார்க்சிய விமர்சகர் (பி. 1851)
- 1929 &ndash; எர்மன் போட்டோச்னிக், குரோவாசிய-ஆத்திரியப் பொறியியலாளர் (பி. 1892)
- 1956 &ndash; பெலகேயா பெதரோவ்னா சாய்ன், உருசிய வானியலாளர் (பி. 1894)
- 1958 &ndash; எர்னஸ்ட் லாரன்சு, நோபல் பரிசு பெற்ற அமெரிக்க இயற்பியலாளர் (பி. 1901)
- 1963 &ndash; என். ஆர். இராசவரோதயம், இலங்கைத் தமிழ் அரசியல்வாதி (பி. 1908)
- 1963 &ndash; டபிள்யூ. இ. பி. டுபோய்ஸ், அமெரிக்க வரலாற்றாளர், சமூகவியலாளர் (பி. 1868)
- 1965 &ndash; லெ கொபூசியே, சுவிட்சர்லாந்து-பிரான்சியக் கட்டிடக் கலைஞர் (பி. 1887)
- 1975 &ndash; முதலாம் ஹைலி செலாசி, எத்தியோப்பியப் பேரரசர் (பி. 1892)
- 1976 &ndash; காஜி நஸ்ருல் இஸ்லாம், வங்காளக் கவிஞர் (பி. 1899)
- 1976 &ndash; முக்கேஷ், இந்தியப் பின்னணிப் பாடகர் (பி. 1923)
- 1979 &ndash; மவுண்ட்பேட்டன் பிரபு, இந்தியாவின் 44வது தலைமை ஆளுநர் (பி. 1900)
- 1980 &ndash; தெ. பொ. மீனாட்சிசுந்தரம், பன்மொழிப்புலவர், தமிழறிஞர் (பி. 1901)
- 2002 &ndash; அ. ச. ஞானசம்பந்தன், தமிழறிஞர், எழுத்தாளர், இலக்கிய விமர்சகர் (பி. 1916)
- 2003 &ndash; ரா. கி. சின்ஹா, இந்திய ஆங்கில இலக்கிய அறிஞர் (பி. 1917
- 2006 &ndash; இருசிகேசு முகர்ச்சி, இந்தியத் திரைப்பட இயக்குநர், தயாரிப்பாளர் (பி. 1922)
- 2012 &ndash; நிவ்விலி அலெக்சாண்டர், தென்னாப்பிரிக்க மொழியியலாளர் (பி. 1936)
- 2014 &ndash; விக்டர் இசுடெங்கர், அமெரிக்க இயற்பியலாளர், இறைமறுப்பாளர் (பி. 1935)
- 2015 &ndash; சாந்தி சச்சிதானந்தம், இலங்கைத் தமிழ் சமூக ஆர்வலர், மனித உரிமைச் செயற்பாட்டாளர் (பி. 1958)
# ஆகத்து 27

## சிறப்பு நாள்

- விடுதலை நாள் - (மல்தோவா, சோவியத் ஒன்றியத்திடம் இருந்து, 1991)
- திரைப்பட நாள் (உருசியா)
# பேண்தகுநிலை

generated by NASA in 2001 and 2002 .]]
தொடர்ந்து பேணத் தகுந்த முறையில் பொருளாதார, சமூக, சூழல், அமைப்பு சார் நடவடிக்கைகள், நடைமுறைகள் அமைவதை **பேண்தகுநிலை** (*sustainability*) எனலாம். தமிழில் இதனை *தாங்குதிறன்* அல்லது *நிலைத்திருநிலை* என்றும் குறிப்பிடப்படுவதுண்டு. அண்மைக் காலத்தில் பேண்தகு நிலை என்பது, உயிரியல் தொகுதிகள் தொடர்பில் முக்கியமாகப் பயன்படுத்தப்பட்டு வருகிறது. சூழலியல் நோக்கில் பேண்தகுநிலை என்பதை, சூழலியல் வழிமுறைகள், செயற்பாடுகள், உயிரியல் பல்வகைமை, உற்பத்தித் திறன் ஆகியவற்றை எதிர்காலத்துக்கும் பேணும் வகையில் சூழல்மண்டலத்துக்கு இருக்கக்கூடிய வல்லமை என வரையறுக்க முடியும்.  
இன்று, பேண்தகுநிலை என்பது புவியில் உள்ள உயிர் வாழ்வின் ஏறத்தாழ எல்லா அம்சங்களுக்கும் பயன்படுத்தப்படுகின்ற ஒரு சிக்கலான சொல்லாக உள்ளது. உயிரியல் சார் ஒழுங்கமைப்புக்களான ஈரநிலங்கள், காடுகள் தொடர்பிலும், மனித ஒழுங்கமைப்புக்களான பேண்தகுநிலை நகரங்கள் போன்றவை தொடர்பிலும், மனித நடவடிக்கைகள் துறைகள் சார்ந்த பேண்தகுநிலை வேளாண்மை, பேண்தகுநிலைக் கட்டிடக்கலை, மீள்விக்கத்தக்க ஆற்றல் போன்றவை தொடர்பிலும் இச்சொல் முக்கியத்துவம் பெறுகிறது. மனித இனம் பேண்தகுநிலையுடன் வாழ்வதற்கு, புவியின் வளங்களின் பயன்பாடு, அவற்றை மீளுருவாக்கம் செய்யத்தக்க அளவு வேகத்திலேயே இருக்கவேண்டும். ஆனால், தற்கால அறிவியல் சான்றுகளின்படி மனிதர் அவ்வாறு வாழவில்லை என்பது தெரியவருகிறது. இதனால், புவியின் வளங்களின் பயன்பாட்டு வேகத்தை, அவற்றை மீளுருவாக்கம் செய்யத்தக்க அளவுக்குக் குறைப்பதற்கு முன்னெப்பொழுதும் இல்லாத வகையிலான கூட்டுமுயற்சிகள் தேவைப்படுகின்றன.  
1980களில் இருந்து, மனிதர் சார் பேண்தகுநிலை என்னும் எண்ணக்கருவானது, பொருளியல், சமூகவியல், சூழலியல் அம்சங்களின் ஒருங்கிணைப்புடன் தொடர்புபடுத்தப்பட்டு வருகின்றது. 1989 ஆம் ஆண்டில் சூழலுக்கும் வளர்ச்சிக்குமான உலக ஆணையம் இன்று பரவலாக ஏற்றுக்கொள்ளப்படும், "பேண்தகுநிலை" என்பதற்கான வரைவிலக்கணத்தை உருவாக்கியது. இதன்படி, பேண்தகுநிலை என்பது, "எதிர்காலத் தலைமுறையினர் தமது தேவைகளை நிறைவேற்றிக் கொள்வதற்கான வல்லமையைப் பாதிக்காமல் இன்றைய தேவைகளை நிறைவேற்றிக் கொள்வது ஆகும்".”
# பேண்தகுநிலை

## வரைவிலக்கணம்

மேற்குறிப்பிட்ட ஆணையத்தின் வரைவிலக்கணம் பரவலாகப் பயன்படுத்தப்பட்டு வந்தபோதிலும், அதனை எல்லோரும் ஏற்றுக்கொள்ளாததுடன், பலவாறான விளக்கங்களும் அதற்குக் கொடுக்கப்பட்டுள்ளன. பேண்தகுநிலையை ஒரு "பயணம்" ஆகவோ "பயணத்தின் முடிவு" ஆகவோ எடுத்துக்கொண்டு, அதன் வரைவிலக்கணத்தை, இருக்கும் நிலை பற்றிய கூற்றாகவோ, தேவையாகவோ, பெறுமானமாகவோ வெளிப்படுத்த முடியும்."
# அம்புலிமாமா

**அம்புலிமாமா** பரவலாக வாசிக்கப்படும் சிறுவர் இதழ் ஆகும். இது ஜூலை 1947 ஆம் ஆண்டு பி.நாகிரெட்டி, சக்ரபாணி ஆகியோரால் தொடங்கப்பட்டு தொடர்ந்து வெளிவந்துகொண்டிருக்கின்றது. இந்திய தொன்மவியல் கதைகளை முதன்மையாக வைத்துப் பலநிறப் படங்களோடு சொல்வது அம்புலிமாமாவின் சிறப்பு. இது தமிழ், மலையாளம், தெலுங்கு, கன்னடம், இந்தி, ஆங்கிலம் உட்பட 14 மொழிகளில் வெளிவருகின்றது. கண்பார்வையற்றவர்களுக்கான அம்புலிமாமா பதிப்பு 1998 வரை வந்தது.
# அம்புலிமாமா

## அம்புலிமாமாவின் வரலாறு

அம்புலிமாமா ஜூலை 1947 ஆம் ஆண்டு பி.நாகிரெட்டி, சக்ரபாணி ஆகியோரால் தெலுங்கில் ஆரம்பிக்கப்பட்டது. இதன் தமிழ்ப் பதிப்பு ஆகஸ்ட் 1947 ஆம் ஆண்டு வெளிவந்தது. சிறுவர்களுக்கு நல் ஒழுக்கத்தையும் பண்புகளையும் ஊட்டுவதே அம்புலிமாமாவின் குறிக்கோள்
# அம்புலிமாமா

## தெலுங்கு மூலமும் தமிழ்ப் பதிப்பும்

தெலுங்கு பதிப்பே தமிழ் உட்பட பிற மொழிகளுக்கான மூலப் படைப்பு. இது கதைகளில் வரும் கதாபாத்திரங்கள், சூழ்நிலைகள், வரைபடங்களில் தெளிவாக வெளிப்படுகின்றது. தமிழ்ப் பதிப்பில் சிறப்புப் படைப்புக்களாக "தமிழகத்து நாட்டுப்புறக்கதை" என்ற ஒரு கதைப்பகுதி அவ்வப்பொழுது வெளியிடப்படுவதுண்டு.
# அம்புலிமாமா

## அம்புலிமாமாவின் சாதிய பிரதிபலிப்பு

இந்திய தொன்மவியல் கதைகளில் காணப்படும் சாதிய சமூக அதிகாரப் படிநிலைகளை அதன் கதைகளின் ஊடாகப் பிரதிபலித்து முன்னிறுத்தி நிலைநிறுத்த உதவுகின்றது என்ற குற்றச்சாட்டும் அம்புலிமாமா மீது உண்டு.
# அம்புலிமாமா

## அம்புலிமாமாவும் டிசினி (Disney) கும்பனியும்

அம்புலிமாமாவின் பதிப்பகத்தின் ஒரு பகுதியை அமெரிக்க கும்பனியான டிஸ்னி (*Disney*) கொள்முதல் செய்யவிருப்பதாக உறுதிப்படுத்தப்படாத செய்திகள் தெரிவிக்கின்றன.
# நான் (இதழ்)

**நான்** யாழ்ப்பாணத்தில் இருந்து வெளிவரும் ஒரு உளவியல் சஞ்சிகை. இது பொது வாசகர்களை நோக்கினாலும் இதன் உள்ளடக்கம் எளிய தமிழில் பல கல்விசார் கட்டுரைகளை கொண்டு இருக்கின்றன. "நமது மனமென்னும் ஆணிவேர் ஆடத்தொடங்கும் பொழுது, நமது வாழ்வென்னும் மரத்திலுள்ள நற்பண்புகள் எனும் இலைகள் உதிரத்தொடங்குகின்றன. உதிரும் இலைகளுடன் வாழ்ந்துகொண்டிருக்கும் மானிடம், மீண்டும் துளிர்விட்டுபெருவிருட்சமாக ஆடாது நிமிர்ந்திடவேண்டும். இதுவே எமது ஆசையும் நோக்கமாகும்." என நான் சஞ்சிகையின் முப்பதாவது அகவை சிறப்பு இதழிலில் ஆசிரியர் செபஸ்ரியன் குறிப்பிடுகின்றார். யாழ்ப்பாண கொடிய போர் சூழலில் நான் மக்களுக்கு தேவையான உளவியல் கருத்துக்களை பகிர்ந்து ஒரு அரிய சேவையை செய்கின்றது எனலாம்.
# தமிழ் பீசி ரைம்ஸ் (இதழ்)

**தமிழ் PCTimes** அல்லது *தமிழ் பீசிரைம்ஸ்*(தமிழ் பீசி டைம்ஸ்) கொழும்பில் இருந்து வெளிவரும் ஒரு தகவல் தொழில்நுட்பம் சஞ்சிகை. இது ஆரம்பகட்ட கணினி பயனர்களுக்கு ஏற்ற பல கட்டுரைகளை கொண்டிருக்கின்றது. சில கட்டுரைகள் எளிய தமிழிலும் சில கட்டுரைகள் இந்திய ஆங்கிலம் கலந்த தமிழ் இதழ் நடையிலும் எழுதப்பட்டுள்ளன. எனினும் இந்தியாவிலிருந்து வெளிவரும் தமிழ் கணினிக்க் கட்டுரைகளின் தரத்தினை அண்மித்ததான கட்டுரைகள் வெளிவருவது குறைவு என்றே கொள்ளலாம். ஆய்வு சார்ந்த கட்டுரைகள் இடம்பெறுவதில்லை. ஆரம்பநிலை வாசகர்களுக்கு பெரிதும் உதவும் அதேவேளை உயர்நிலை வாசகர்களை திருப்திசெய்யும் கட்டுரைகள் வெளிவருவது குறைவு. தொடர்ச்சியாக வெளிவரும் எம்.எஸ்.ஆபிஸ் போன்ற கட்டுரைகள் பொதுவாக அனைவருக்கும் தெரிந்த விடயங்களே மீள மீள எழுதப்படுவது குறைபாடாக தெரிகிறது. பக்கவடிவமைப்பு ஆங்கில கணினி பத்திரிகைகளுக்கு நிகராக உள்ளது. இலங்கையிலிருந்து பாராட்டத்தக்க முறையில் வெளிவந்த இந்தப் பத்திரிகை 2007 நவம்பருடன் துரதிஷ்டவசமாக இடைநிறுத்தப்பட்டுவிட்டது.
# சாமுவேல் பிஸ்க் கிறீன்

**சாமுவேல் ஃபிஸ்க் கிறீன்** (*Dr Samuel Fisk Green*, ச. வி. கிறீன், அக்டோபர் 10, 1822 – மே 28, 1884) என்பவர் அமெரிக்க மருத்துவரும், கிறித்தவ சமய ஊழியருமாவார். இவர் 1847ஆம் ஆண்டிற்கும் 1872ஆம் ஆண்டிற்கும் இடைப்பட்ட காலத்திலே, மேனாட்டு மருத்துவக்கலை அமெரிக்க மிசன் ஊழியரின் முயற்சியால் யாழ்ப்பாணத்திலே தமிழிலே வளர்க்கப்படுவதற்கு அச்சாணியாக இருந்து செயற்பட்டவர். மருத்துவக் கல்வி, தமிழியற் கல்வி, நூலாக்கம், கலைச் சொல்லாக்கம் எனப் பல்வேறு முயற்சிகளில் இவர் வெற்றி கண்டார். அறிவியல் தமிழிற்கு இவரின் முன்னோடிச் செயற்பாடுகளுக்காக அறிவியல் தமிழின் தந்தையாக அறிஞர்களால் கணிக்கப்படுகிறார்.
# சாமுவேல் பிஸ்க் கிறீன்

## வாழ்க்கைக் குறிப்பு

அமெரிக்காவின் மசாசுசெட்ஸ் மாநிலத்தின் வூஸ்டர் (*Worcester*) நகரில் வில்லியம் கிறீன், ஜூலியா பிளிம்ப்டன் இணையினரின் பதினொரு பிள்ளைகளில் எட்டாவதாகப் பிறந்தவர் சாமுவேல். பதினொரு வயதிலேயே தாயை இழந்து, தந்தையாலும் தமக்கையாலும் வளர்க்கப்பட்டார். இவரது உடன் பிறந்தவர்களில் ஒருவரான ஆண்ட்ரூ ஹாஸ்வெல் கிறீன் (1820–1903) நியூயோர்க் நகர வடிவமைப்பாளர்களுள் ஒருவர் ஆவார்.  
18 வயதில் கிறித்துவின் சேவையில் தம்மை இணைத்துக் கொண்டார். 1841 இல் நியூயோர்க் மருத்துவக் கல்லூரியில் (*The College of Physicians and Surgeons of New York*) இணைந்து 1845 இல் மருத்துவராக வெளியேறினார்.
# சாமுவேல் பிஸ்க் கிறீன்

## யாழ்ப்பாணத்தில் சேவை

யாழ்ப்பாணத்திலே தமது மிசனரிச் சேவையை நிலைப்படுத்திய அமெரிக்க மிசன், மருத்துவ சேவையையும் துவங்குவதென 1819 இல் தீர்மானித்தது. அதன்படி 1820 இல் பண்டத்தரிப்பில் முதலாவது மருத்துவ நிலையம் மருத்துவர் ஸ்டேர் தலைமையில் நிறுவப்பட்டது. அவரைத் தொடர்ந்து மருத்துவர் நேதன் உவாட் பணியாற்றினார். உவாட்டின் சேவைக் காலம் முடிவடைய வந்து பணியை ஏற்றவர் தான் மருத்துவர் சாமுவேல் கிறீன். சமயப் பணிக்காகவும் கிறிஸ்தவ சமய போதனைக்குமென வந்த மிசனரிமார் சமூக சேவையும் மனிதாபமான வழிகளையும் தொடர்ந்தார்கள்.  
நீராவிக் கப்பல் மூலம் வந்த கிறீன், சென்னையில் தங்கி, பின்பு 1847 ஒக்டோபர் ஆறாம் திகதி பருத்தித்துறையை வந்தடைந்தார். வட்டுக்கோட்டையிலே தமது பணியைத் தொடங்கி, பின்னர் 1848 இலே மானிப்பாய்க்கு மாற்றம் பெற்றார். மானிப்பாயில் மருத்துவ நிலையம் ஒன்றைத் தொடங்கி பணி புரியத் துவங்கினார். அங்கு தான் கிறீனின் சாதனைகள் யாவும் இடம்பெற்றன. அம்மருத்துவமனை இன்று *மானிப்பாய் கிறீன் நினைவு மருத்துவமனை* என அழைக்கப்படுகின்றது.  
தமது பத்தாண்டுச் சேவை முடிந்த பின் அமெரிக்கா திரும்பி ஓய்வு பெற்ற கிறீன், திருமணம் செய்து கொண்டு, ஐந்து ஆண்டுகளின் பின் மீண்டும் யாழ் திரும்பி, தமிழில் மருத்துவம் கற்பித்தல், நூல்கள் எழுதுதல் ஆகிய பணிகளைத் தொடர்ந்தார்.
# சாமுவேல் பிஸ்க் கிறீன்

## தமிழில் மருத்துவக் கல்வி

மருத்துவக்கல்வியை மானிப்பாயிலே தமது கல்லூரியில் தமிழில் கற்பிப்பதென்று 1855 ஆம் ஆண்டிலேயே முடிவு செய்தார். அப்போது மாணவர் சிலர் அம்மாற்றத்தை விரும்பவில்லை என உணர்ந்தார். அவ்வேளையிலே தமது கருத்தை வெளிப்படையாகக் கூறினார்.  
"*எதிர்காலத்திலே வைத்தியர்கள் தமது சொந்தக் கிராமங்களிலே சேவையாற்றல் வேண்டும். தமது கிராமங்களிலே வாழ்ந்து மக்கட் பணியாற்றலே நோக்கமாகும். அதற்கு இணங்க மறுப்பவர்கள், வேறு தொழிலைத் தேடிக் கொள்ளலாம். ஈழத்தில் தமிழில் கற்க இணங்குபவர் மீண்டும் தமது கல்வியைத் தொடரலாம்*".  
இவ்வண்ணம் உறுதியாகக் கூறிய கிறீன், தமிழில் மேனாட்டு மருத்துவத்தைத் துவங்கிய முன்னோடியாவார். தமிழ்மொழி மூலம் 33 வைத்தியரைக் கற்பித்த பின்பே, அவர் அமெரிக்கா திரும்பினார். எனினும், அங்கிருந்தும் தமிழ் நூல்களை வெளியிடும் பணியைத் தொடர்ந்தார்.
# சாமுவேல் பிஸ்க் கிறீன்

## தமிழருக்கான மருத்துவ ஊழியர்

தாம் இறந்தபின் ஒரு நினைவுக்கல் இருக்குமாயின் "தமிழருக்கான மருத்துவ ஊழியர்" (*Medical Evangelist to the Tamils*) என அதில் பொறிக்குமாறு வேண்டிக் கொண்டார். 1884இல் மருத்துவர் கிறீன் இறந்தபோது அவ்வேண்டுகோள் நிறைவேற்றப்பட்டது. வூஸ்டர் கிராம அடக்கசாலையில் அந்நினைவுக்கல் கிறீனை நினைவுபடுத்தி இன்றும் நிமிர்ந்து நிற்கின்றது.
# சாமுவேல் பிஸ்க் கிறீன்

## வெளியிட்ட நூல்கள்

மருத்துவர் கிறீன் மொத்தம் 24 நூல்களைத் தமிழில் எழுதி வெளியிட்டார். அவற்றில் சில:
- *கட்டரின் அங்காதிபாதம், சுகரணவாதம், உற்பாலனம்* – Cutter's Anatomy, Physiology and Hygiene, (இரண்டாம் பதிப்பு: மதராஸ், 1857, பக். 204)
- *மோன்செல்ஸ் மாதர் மருத்துவம்* – Maunsell's Obstetrics, 258ப., 1857
- பிள்ளைப் பேறு தொடர்பான மருத்துவ வைத்தியம்'' (Midwifery) (1857)
- *துருவிதரின் இரணவைத்தியம்* – Druitt's Surgery, 504ப., 1867
- *கிறேயின் அங்காதிபாரதம்* – Gray's Anatomy, 838ப., 1872
- *மனுசகரணம்* – Dalton's Physiology, 590ப., 1883
- *வைத்தியாகரம்* – (1872)
- *கெமிஸ்தம்* – Well's Chemistry, 516ப.,1875
- *வைத்தியம்* (1875)
- *கலைச் சொற்கள்* (1875)
- *இந்து பதார்த்த சாரம்* – Pharmacopoeia of India, 1884 (மொழிபெயர்ப்பு உதவி)
- *வைத்தியம்* – Practice of Medicine, 1884 (மொழிபெயர்ப்பு உதவி)
# விசித்திரவீரியன்

**விசித்திரவீரியன்** மகாபாரதக் கதையில் வரும் சாந்தனு என்ற மன்னனுக்கும் அவரது மனைவி சத்யவதிக்கும் பிறந்த இரண்டாவது மகன் ஆவார். இவரது அண்ணனான சித்ராங்கதன் இவரது தந்தை சாந்தனுவைத் தொடர்ந்து அஸ்தினாபுரத்தின் மன்னர் ஆனார். சித்ராங்கதன் வாரிசு இல்லாமல் இறந்து விட்டதால் அவரைத் தொடர்ந்து விசித்திரவீரியன் மன்னர் ஆனார்.  
விசித்திரவீரியன் அரசுப்பொறுப்பேற்ற போது அவர் சிறுவனாகையால், அவரது சார்பாக பீஷ்மர் ஆட்சி செய்து வந்தார். இவருடைய திருமணத்திற்காக காசி மன்னனின் புதல்விகளின் சுயம்வரத்தின் போது பீஷ்மர் அங்கு சென்று சுயம்வரத்தினை வென்று அம்மூன்று இளவரசிகளையும் கொண்டுவந்தார்.  
அம்பா வேறு ஒருவருடன் காதல்வயப் பட்டமையால் அம்பிகாவையும் அம்பாலிகாவையும் விசித்திரவீரியனுக்கு மணமுடித்து வைத்தார். ஆனால் மணமான சிறிது காலத்திலேயே அவர் இறந்து விட்டார்,அவரது உடலையும்,அவரின் விந்தணுவையும் பதபடுத்தி வைத்தனர்.  
அத்தினாபுரத்துக்கு வாரிசு இல்லாத நிலை ஏற்பட்டதால், விசித்திரவீரியனின் மனைவிகளான அம்பிகா, அம்பாலிகா ஆகியோர் மூலம் வாரிசுகளைப் பெற்றுக்கொடுக்க பீஷ்மரைச் சத்தியவதி ஆலோசனை கேட்டாள். சத்தியவதியின் மற்றொரு மகனான மருத்துவத்தில் புலமையும் தவ வலிமையும் பெற்ற வியாசரின் மூலம் வாரிசுகளைப் பெற்றுக்கொள்ளுமாறு பீஷ்மர் ஆலோசனை கூறினார். இதன்படி, வியாசரும் அம்பிகா, அம்பாலிகா ஆகியோரிடம் விசித்திரவீரியனின் அணுவை அவர்கள் கர்பபையில் செலுத்தி திருதராட்டிரனும், பாண்டுவும், விதுரரும் பிறக்க செய்தார்.
# விசித்திரவீரியன்

## தலைமுறை அட்டவணை

<>  
</>
# பரசுராமர்

**பரசுராமர்** அல்லது **பரசுராம பார்கவர்** என்பவர் இந்து புராணங்களில் விஷ்ணுவின் ஆறாவது அவதாரம் ஆவார். இவரது காலம் திரேத யுகம் ஆகும். இவர் ஜமதக்கினி - ரேணுகா இணையரின் மகன் ஆவார். *பரசு* என்றால் கோடாரி என்று பொருள். இவர் கடுந்தவம் செய்து சிவ பெருமானிடம் இருந்து ஒரு கோடாலியைப் பெற்றார். அதனால் இவர் பரசு-ராமர் என்று அழைக்கப்படுகிறார்.  
தன் தந்தை ஜமதக்கினி முனிவர் வளர்த்த தேவலோகப் பசுவை கவர்ந்து சென்ற கார்த்தவீரிய அருச்சுனனை கொன்றவர். மேலும் சத்திரிய மன்னர்களின் 21 தலைமுறைகளைக் கருவறுக்க சபதம் பூண்டவர்.  
கடல் கொந்தளித்த போது இவர் அதனை அடக்கி கொங்கணக் கடற்கரைப் பகுதிகளைக் காத்தார் என்பதும் தொன்ம நம்பிக்கை.  
இவரது சீடர்களில் புகழ்பெற்றவர்கள் பீஷ்மர், துரோணர் மற்றும் கர்ணன் ஆவர்.  
இவரது கதை இராமாயணம் மற்றும் மகாபாரதம் ஆகியவற்றில் கூறப்பட்டுள்ளது.  
கேரளம் பரசுராமரின் பூமி என கேரளத்தவர்களின் தொன்னம்பிக்கை.
# பரசுராமர்

## பரசுராமர் ஜெயந்தி

**பரசுராமர் ஜெயந்தி** விழா டிசம்பர் 24 ஆம் தேதி நாடு முழுவதும் உள்ள அனைத்து வைணவ கோயில்களிலும் கொண்டாடப்படுகிறது.  
பரசுராமர் பிறப்பதற்கு முன்னர் அவரது பெற்றோர்கள் இருவரும் சிவனை நோக்கி தவம் செய்தார்கள். அந்த தவத்தின் பயனாக அவர்களுக்கு ஐந்தாவது மகனாகவும், விஷ்ணுவின் ஆறாவது அவதாரமாகவும் பரசுராமர் அவதரித்தார்.  
அவருக்கு ‘ராமபத்ரா’ என்கிற பெயரும் சூட்டப்பட்டது. பரசுராமரின் தந்தை ஜமதக்னி முனிவர் என்றும் அவரது தாய் ரேணுகா தேவி என்றும் புராணங்கள் தெரிவிக்கின்றன .  
புராணங்களில் விஷ்ணுவின் ஆறாவது அவதாரம் பரசுராமர் அவதாரம் ஆகும். இவரது காலம் திரேத யுகம் ஆகும். சனாதன தர்மத்தில் கூறப்பட்டுள்ள ஏழு சிரஞ்சீவிகளில் இவரும் ஒருவர்.  
விஷ்ணுவின் பரசுராம அவதாரம் அவருடைய மற்றொரு அவதாரமான ராமரை சந்தித்தது. எனவே சிறப்பு மிக்க அவதாரமாக பரசுராம அவதாரம் கருதப்படுகின்றது.
# பரசுராமர்

## சிவனையே குருவாக ஏற்றுகொண்ட பரசுராமர்

பரசுராமர் சிவனைக் குறித்து கடும் தவம் புரிந்தார். அந்த தவத்தின் பயனாக சிவன் அவர் முன் தோன்றி பரசுராமருக்கு ஒரு தெய்வீகமான கோடாரியை வரமாக அளித்தார். ஆனால் பரசுராமர் கோடாரியை வரமாகப் பெறும் முன் தன்னுடைய தகுதியை தன்னுடைய ஆன்மீக குருவான சிவனிடம் நிரூபித்தார்.  
சிவன் பரசுராமரின் போர் திறமையை சோதிக்க பரசுராமரை போருக்கு அழைத்தார். குருவிற்கும் சீடனுக்கும் இடையே மிகப் பயங்கர யுத்தம் 21 நாட்கள் வரை நீடித்தது. இறைவன் சிவன் பரசுராமரின் போர் திறன்களைக் கண்டு மகிழ்ச்சியடைந்தார் .  
குருவிற்கும் சீடனுக்கும் நடந்த போரின் போது இறைவன் சிவனின் திரிசூலத்தை தவிர்க்கும் பொருட்டு பரசுராமர் சிவனை அவருடைய நெற்றியில் தன்னுடைய கோடாரி கொண்டு தாக்கினார்.  
சிவன் அவருடைய சீடரின் போர் கலையில் மிகவும் மகிழ்ந்து போனார். அவர் தன்னுடைய காயத்தை ஆரத் தழுவி அதை நிரந்தரமாக பாதுகாத்தார். அதன் பின்னர் அவரது சீடரின் புகழை உறுதி செய்தார். அதன் பின்னர் கந்தபரசு என அழைக்கப்பட்டு வந்தார் பரசுராமர்.
# பரசுராமர்

## தாயின் சிரம் கொய்த பரசுராமர்

பரசுராமரின் தாய் ரேணுகாதேவி அதிகாலையில் எழுந்து கங்கையில் நீராடி நீரில் விரலால் வட்டம் வரைவாள். நீர்க் குடமொன்று மேலே வரும். அதைக் கொண்டு வந்து கணவரின் பூஜைக்கு வழங்குவாள். இப்படி ஒவ்வொரு தினமும் செய்து வந்தாள்.  
ஒருநாள் நீரில் வட்டம் வரைய அப்போது பறந்து சென்ற கந்தர்வன் ஒருவனின் அழகிய முகமும் உடலும் நீரில் தெரிந்தது. அதைக் கண்டவள் லேசாக மதி மயங்கினாள். இதனால் நீர்க்குடம் வரவே இல்லை. மனதில் சின்ன சலனம் வந்துவிட்டாலும் அவ்வளவுதான் புத்தியில் உள்ள தெளிவும் ஞானமும் கூட மங்கிப் போய்விடும்.  
தன்னுடைய தவ வலிமையால் நடந்தவற்றை அறிந்தார் ஜமதக்னி முனிவர் இதனால் கடும் கோபம் கொண்டார் அதன் பின்னர் ஜமதக்னி மகன்களை அழைத்து விவரம் சொன்னார். அவள் தலையை வெட்டித் தள்ளுங்கள் என்று கத்தினார் ஜமதக்னி.  
தந்தை சொன்னதைக் கேட்டு முதல் நான்கு மகன்களும் பின்வாங்கினார்கள் ஆனால் பரசுராமனோ தந்தை சொல்லைத் தட்டாத தனயனாக தன் கையில் இருந்த கோடரியால் அன்னை ரேணுகாதேவியை வெட்டினார்.  
என்னதான் தந்தை ஜமதக்னி முனிவர் சொன்னதைச் செய்தாலும் அம்மாவையே இப்படி கொன்றுவிட்டோமே என செயலுக்குப் பிறகு கலங்கினார் பரசுராமர் தந்தையிடம் முறையிட்டு மன்றாடினார்  
வெட்டிய தலையையும் உடலையும் பொருத்தினால் உயிர் பெற்று வருவாள் என வரம் அருளினார் ஜமதக்னி. உடனே தாயின் தலையைக் கண்டெடுத்தார் பரசுராமர் .  
ஆனால் உடலை மட்டும் கண்டுபிடிக்க முடிய வில்லை இங்கும் அங்குமாகத் தேடினார் கிடைக்கவே இல்லை வேறு வழியின்றி அங்கே இருந்த வேறொரு உடலில் அம்மாவின் தலையைப் பொருத்தினார் . அதன் பின்னர் அன்னை ரேணுகா உயிர் பெற்றாள்  
ரேணுகாதேவியானவள் இனி காளி மாரி எனும் திருநாமத்துடன் வாழ்வாள் எல்லோருக்கும் அருள்பாலிப்பாள் என வாழ்த்தினார் ஜமதக்னி முனிவர்.  
படவேடு முதலான தலங்களில் ரேணுகாதேவி எனும் திருநாமத்துடன் கோயில் கொண்டு அருள்பாலிக்கிறாள் அன்னை. இதையடுத்து பரசுராமரும் சாப விமோசனம் பெற்றார்.
# பரசுராமர்

## காமதேனுவை கவர்ந்து சென்ற கார்த்தவீரியன்

ஒரு முறை கார்த்தவீரியன் எனும் அரசன், தன் படையினருடன் காட்டில் வேட்டையாடிக் களைத்துப் போயிருந்தான். அப்போது ஜமதக்னி முனிவரிடம் தம் பசியைப் போக்க வேண்டினான் கேட்டது தரும் பசு காமதேனு அவரிடம் இருந்தது ஆகவே அவர் வந்தோர் அனைவர் பசியைப் போக்கினார்.  
காமதேனு குறித்து அறிந்த கார்த்தவீரியன் முனிவருக்குத் தெரியாமல் காமதேனுவை கவர்ந்து சென்றான். இதையறிந்த முனிவர் மைந்தன் பரசுராமரிடம் சொல்ல விரைந்து சென்ற பரசுராமர் மன்னனைக் கொன்று பசுவை மீட்டார்.  
ஆனால் கார்த்தவீரியன் தெய்வாம்சம் கொண்டவன். அவனை அழித்த பாவம் நீங்க புனித நீராடி வா என்றார் ஜமதக்னி முனிவர். அதன்படி புண்ணிய தலம் நோக்கிச் சென்றான் பரசுராமன். அதேநேரத்தில் கார்த்தவீரியனின் மகன் முனிவரின் ஆஸ்ரமத்துக்கு வந்தான். தனியே இருந்த ஜமதக்னி முனிவரைக் கொன்றான்!  
கணவர் இறந்ததைக் கண்டு அதிர்ந்த காளிமாரி தன் மார்பில் அடித்துக் கொண்டு அழுதாள். இதை அறிந்த பரசுராமர் மூவேழு முறை அன்னைக் காளி மாரி அறைந்த அன்னையின் சோகத்தை ஈடுகட்டி சாந்தப்படுத்தும் விதமாக இருபத்தொரு தலைமுறை மன்னர் குலத்தை அழிப்பேன் என சூளுரைத்தார். அன்று முதல் நீதி நெறி தவறிய மன்னர்களை கொன்று சபதம் முடித்தார் என்கிறது புராணம்!
# பரசுராமர்

## பரசுராமர் திருத்தலம்

பரசுராமருக்கு என்று தனி கோயில் கேரள மாநிலம் திருவனந்தபுரம் மாவட்டம் திருவள்ளம் என்ற இடத்தில் அமைந்துள்ளது. பரசுராமர் தன் தாய் ரேணுகா தேவியைக் கொன்ற தோஷம் நீங்க பல தலங்கள் சென்று வழிபாடு செய்தார். ஒரு முறை அவர் சிவனின் கட்டளைப்படி இத்தலம் வந்து இங்குள்ள கரமனை ஆற்றில் நீராடினார் என்ற நம்பிக்கை உள்ளது.  
அப்போது அவருக்கு கிடைத்த லிங்கத்தை அங்கேயே பிரதிட்டை செய்து தவம் செய்து தோசம் நீங்க பெற்றார். பின் தன் தாய்க்கு இத்தலத்தில் தர்ப்பணம் கொடுத்தார். பரசுராமருக்கு பிறகு மதங்க மகரிஷி, கவுதம முனிவர் ஆகியோர் பரசுராமர் பிரதிஷ்டை செய்த இலிங்கத்தை பூஜை செய்துள்ளனர்  
பீடத்தை பரசுராமரின் சீடரும், சிரஞ்சீவிகளில் ஒருவருமான அஸ்வத்தாமன் வழிபட்டிருக்கிறார். பீடத்தின் அருகே பரசுராமர் கோடரியுடன் நிற்கும் சிலை உள்ளது. பிரம்மா, விஷ்ணு, சிவன் மூவரும் தனித்தனி சன்னதிகளில் அருளுகின்றனர்.  
இங்குள்ள சிவபெருமானை பரசுராமரும், மகாவிஷ்ணுவின் அம்சமாக வேதவியாசரை விபாகரண முனிவரும், பிரம்மாவை ஆதிசங்கரரும் பிரதிஷ்டை செய்துள்ளனர்.  
வல்லம் என்றால் தலை என்று பொருள். முற்காலத்தில் திருவனந்தபுரம் அனந்த பத்மனாப சுவாமியின் தலைப்பகுதி இத்தலம் வரை நீண்டிருந்ததால் இத்தலம் திருவல்லம் எனப்பட்டது.  
திருவனந்தபுரம் பத்மநாபரை பிரதிஷ்டை செய்த வில்வமங்களம் சாமியாரின் வழிபாட்டால் பெருமாளின் உருவம் திருவனந்தபுரம் கோயில் மூலஸ்தானம் அளவிற்கு சுருங்கிவிட் டதாகவும் புராணங்கள் கூறுகின்றன.  
திருவனந்தபுரம் பத்மநாப சுவாமி கோயில் பெருமாளின் உடல் பகுதியாகவும், திருவல்லம் பரசுராமர் கோயில் தலைப்பகுதியாகவும், திருவனந் தபுரம் அருகே உள்ள திருப்பாதபுரம் கோயில் பெருமாளின் கால் பகுதியாகவும் விளங்குவதால் ஒரே நாளில் இம் மூன்று தலங்களையும் தரிப்பது மிகவும் நன்மை பயக்கும் என்று நம் முன்னோர்கள் தெரிவித்துள்ளனர்.  
பரசுராமரை போற்றும் விதமாக ஆண்டுதோறும் பரசுராமர் பிறந்த தினமான மார்கழி மாதம் புனர்பூச நட்சத்திரத்தில் பரசுராமர் ஜெயந்தி தினம் கொண்டாடப்படுகிறது.
# மார்ச்சு 16

## பிறப்புகள்

- 1693 &ndash; மல்கர் ராவ் ஓல்கர், மராட்டிய மன்னர் (இ. 1766)
- 1750 &ndash; கரோலின் எர்ழ்செல், செருமானிய-ஆங்கிலேய வானியலாளர் (இ. 1848)
- 1751 &ndash; ஜேம்ஸ் மாடிசன், ஐக்கிய அமெரிக்காவின் 4வது அரசுத்தலைவர் (இ. 1836)
- 1774 &ndash; மேத்தியூ பிலிண்டர்சு, ஆங்கிலேய நிலப்படவியலாளர் (இ. 1814)
- 1789 &ndash; ஜார்ஜ் ஓம், செருமானிய இயற்பியலாளர், கணிதவியலாளர் (இ. 1854)
- 1799 &ndash; அன்னா அட்கின்சு, ஆங்கிலேய தாவரவியலாளர், படப்பிடிப்பாளர் (இ. 1871)
- 1839 &ndash; சல்லி புருதோம், நோபல் பரிசு பெற்ற பிரான்சியக் கவிஞர் (இ. 1907)
- 1859 &ndash; அலெக்சாண்டர் பப்போவ், உருசிய இயற்பியலாளர் (இ. 1906)
- 1888 &ndash; எம். ஆர். சேதுரத்தினம், தமிழக அரசியல்வாதி
- 1901 &ndash; பொட்டி சிறீராமுலு, இந்திய விடுதலைப்போராட்ட செயற்பாட்டாளர் (இ. 1952)
- 1910 &ndash; இப்திகார் அலி கான் பட்டோடி, இந்திய-ஆங்கிலேய துடுப்பாளர், 8வது பட்டோடி நவாப் (இ. 1952)
- 1916 &ndash; சுடோமு யாமகுச்சி, சப்பானிய பொறியியலாளர், தொழிலதிபர் (இ. 2010)
- 1918 &ndash; எஸ். ஏ. நடராஜன், தமிழ்த் திரைப்பட, நாடக நடிகர்
- 1926 &ndash; ஜெர்ரி லுவிஸ், அமெரிக்க நடிகர்
- 1927 &ndash; விளாடிமிர் கொமரோவ், உருசிய விண்வெளி வீரர் (இ. 1967)
- 1929 &ndash; அ. கி. இராமானுசன், இந்திய எழுத்தாளர், மொழியியல் ஆய்வாளர், நாட்டுப்புறவியலாளர் (இ. 1993)
- 1929 &ndash; இரா. திருமுருகன், தமிழகத் தமிழறிஞர்
- 1940 &ndash; இராஜேஸ்வரி சண்முகம், இலங்கை வானொலி அறிவிப்பாளர், நாடகக் கலைஞர் (இ. 2012)
- 1953 &ndash; ரிச்சர்ட் ஸ்டால்மன், கட்டற்ற மென்பொருள் இயக்கம், குனூ திட்டம் போன்றவற்றின் தோற்றுவிப்பாளர்.
- 1954 &ndash; அருண் விஜயராணி, ஈழத்து-ஆத்திரேலிய எழுத்தாளர் (இ. 2015)
- 1959 &ndash; இயென்சு சுடோல்ட்டென்பர்க், நோர்வேயின் 47வது பிரதமர்
- 1959 &ndash; விஜயதாச ராஜபக்ச, இலங்கை அரசியல்வாதி
# மார்ச்சு 16

## இறப்புகள்

- 1940 &ndash; செல்மா லோவிசா லேகர்லாவ், நோபல் பரிசு பெற்ற சுவீடன் எழுத்தாளர் (பி. 1858)
- 1963 &ndash; எம். பதஞ்சலி சாஸ்திரி, இந்தியாவின் 2வது தலைமை நீதிபதி (பி. 1889)
- 1974 &ndash; கோ. சாரங்கபாணி, தமிழக ஊடகவியலாளர், எழுத்தாளர், வெளியீட்டாளர் (பி. 1903)
- 1978 &ndash; மணியம்மையார், திராவிடர் கழகத்தின் தலைவர், சொற்பொழிவாளர், பெரியாரின் 2வது மனைவி (பி. 1920)
- 1989 &ndash; அழ. வள்ளியப்பா, தமிழகக் குழந்தை இலக்கியக் கவிஞர் (பி. 1922)
- 2003 &ndash; இரேச்சல் கோரீ, அமெரிக்க செயற்பாட்டாளர் (பி. 1979)
- 2008 &ndash; அனுரா பண்டாரநாயக்கா, இலங்கை அரசியல்வாதி (பி. 1949)
- 2014 &ndash; அமலெந்து டே, இந்திய வரலாற்றாசிரியர் (பி. 1929)
- 2016 &ndash; அலி அகமது உசேன் கான், இந்திய செனாய் இசைக்கலைஞர் (பி. 1939)
# அன்பே சிவம்

**அன்பே சிவம்** (*Anbe Sivam*) 2003 ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படத்தில் கமல்ஹாசன், மாதவன், கிரண், நாசர் மற்றும் பலர் நடித்துள்ளனர். இத்திரைப்படம் 2003 இல் இந்தியாவில் நடைபெற்ற சர்வதேச திரைப்பட விழாவில் திரையிடப்பட்டது.
# அன்பே சிவம்

## கதை

தொழிலாளர்களுக்காகப் போராடும் சமரசமற்ற தொழிற்சங்கவாதி நல்லசிவம் (கமல்ஹாசன்) அந்நிய நாட்டு நிறுவன பொருட்களின் விளம்பரங்களை விற்பனை செய்பவராக தொழில் புரியும் அன்பரசு (மாதவன்) இருவரும் புவனேஷ்வரிலிருந்து சென்னைக்கு விமானத்தில் செல்ல இருக்கும் போது எதிர்பாராத வண்ணமாகச் சந்தித்துக்கொள்கின்றனர். அங்கு ஏற்படும் பிரச்சனை காரணமாக விமானத்தில் பயணிக்க முடியவில்லை எனவே இருவரும் புகையிரதம், பேருந்து ஆகிய பல ஊர்திகளின் மூலம் பயணம் செய்கின்றனர். இதற்கிடையில் பல சோதனைகள், பல விபத்துகள் ,புகையிரதம் ஒன்று விபத்துக்குள்ளாக காயப்பட்ட ஒரு சிறுவனை மருத்துவமனைக்கு அழைத்துச் செல்லும் வேளையில் அவன் இறந்துவிடவே, இதன் மூலம் "என்ன கடவுளையா இது" எனக் கேட்கும் அன்பரசு வாழ்க்கையினைக் கண்டு சலித்துப் போகின்றார். பின்னர் நல்லசிவம் தனக்கு ஏற்பட்ட காதல் அனுபவம், தொழிலாளர்களுக்கான ஊதியத்தைக் குறைக்க முடியாத படையாச்சி (நாசர்) போன்றவர்களைப்பற்றியும் கூறுகின்றார். அன்பரசும் தனக்கு நல்ல சிவமே அண்ணனாக வரவேண்டும் என முடிவெடுத்துக் கொண்டு அவரை தனக்கு ஏற்பாடு செய்யப்பட்டிருந்த கல்யாண மண்டபத்திற்கு அழைத்துச் செல்கின்றார். அங்கு அவர் அதிர்ச்சி அடைகின்றார் காரணம் அவர் காதலித்திருந்த பெண்ணே அன்பரசிற்கு மணப்பெண்ணாக இருப்பதனையும் உணர்கின்றார். இவ்வாறு இருந்தும் தனது காதலைத் தியாகம் செய்யும் நல்ல சிவம் தொழிலாளர்களுக்குத் தேவையான ஊதிய உயர்வுக்கான பத்திரத்தில் கையொப்பம் வாங்கியும் செல்கின்றார்.
# அன்பே சிவம்

## நடிகர்கள்

- கமல்ஹாசன் - தோழர்.நல்லசிவம்
- மாதவன் - அன்பரசு
- கிரண் ராத்தோட் - பாலசரசுவதி
- நாசர் - கந்தசாமி படையாச்சி
- சந்தான பாரதி - கந்தசாமி படையாச்சியின் பணியாளர்
- சீமா - கந்தசாமி படையாச்சியின் உறவினர்
- யூகி சேது - உத்தமன்
- உமா ரியாஸ்கான் - மெகுரினிசா
- 'பசி' சத்யா - டீ கடை நடத்துபவர்
- பாலு ஆனந்த்
- இளவரசு - காவல் ஆய்வாளர்
- ஆர்.எஸ். சிவாஜி
# அன்பே சிவம்

## பாடல்கள்

இப்படத்திற்கு வித்தியாசாகர் இசை அமைத்துள்ளார்.  
| எண் | பாடல் | பாடியவர்கள் | பாடலாசிரியர் |  |
| --- | --- | --- | --- | --- |
| 1 | "அன்பே சிவம்" | கமல்ஹாசன், கார்த்திக் | வைரமுத்து |  |
| 2 | "ஏலே மச்சி" | கமல்ஹாசன், உதித் நாராயண் | வைரமுத்து |  |
| 3 | "மௌனமே பார்வையாய்" | எஸ். பி. பாலசுப்பிரமணியம், சந்திராயி | பா. விஜய் |  |
| 4 | "பூ வாசம்" | விஜய் பிரகாஷ், சாதனா சர்கம் | வைரமுத்து |  |
| 5 | "நாட்டுக்கொரு செய்தி" | கமல்ஹாசன், சந்திரன் | வைரமுத்து |  |
| 6 | "ஏலே மச்சி 2" | உதித் நாராயண், திப்பு | வைரமுத்து |  |
| 7 | "பூ வாசம் 2" | ஸ்ரீராம் பார்த்தசாரதி, சாதனா சர்கம் | வைரமுத்து | } |
# ஹே ராம்
நிகழ்காலத்தில், தெருக்களில் நிலைமை இயல்புநிலைக்கு திரும்புகிறது. ராம் தனது பேரனிடம் தனது கடைசி வார்த்தைகளை கிசுகிசுத்து இறுதியில் இறந்துவிடுகிறார். ராமரின் இறுதிச் சடங்கின் போது, காந்தியின் கொள்ளுப் பேரன் துஷார் காந்தி வரலாற்று புகைப்படங்கள் நிறைந்த ராமின் தனிப்பட்ட அறைக்கு வருகிறார். துப்பாக்கிச்சூடு நடந்த இடத்திலிருந்து மறைந்த தாத்தா சேகரித்து வாழ்நாள் முழுவதும் பொக்கிஷமாக வைத்திருந்த காந்தியின் காலணிகள் மற்றும் மூக்குக் கண்ணாடிகளை ராமின் பேரன் ஒப்படைக்கிறார்.
# ஹே ராம்

## நடிகர்கள்

- கமல்ஹாசன் - சாகெத் ராம்
- ஷாருக் கான் - அம்ஜத் அலி கான்
- ராணி முகர்ஜி - அபர்னா
- வசுந்தரா தாஸ் - மைதிலி
- ஹேம மாலினி - அம்புஜம் (மைதிலியின் தாய்)
- கிரீஷ் கர்னாட் - உப்பிலி ஐயங்கார் (மைதிலியின் தந்தை)
- நசிருதீன் ஷா - மகாத்மா காந்தி
- வி. எஸ். ராகவன் - கே.டி. சாரி
- சுப்ரப் ஷுக்லா - லால்வானி சிந்தி
- வாலி - பாஷ்யம் ஐயங்கார்
- நாசர் - இப்ராஹிம் (காவல் துறை அதிகாரி)
- அப்பாஸ் - டாக்டர் முனாவர்
- அதுல் குல்கர்ணி - அபயங்கர்
# ஹே ராம்

## தயாரிப்பு

சாகித்திய அகாதமி விருது பெற்ற தமிழ் எழுத்தாளர் புவியரசு ஒரு பத்திரிக்கையில் அளித்த பேட்டியில், "ஹே ராம் படத்தில் எந்ததெந்தக் கதாப்பாத்திரங்கள் எந்தெந்த சமூகத்தைச் சேர்ந்தவர்களோ, அவர்களே நடித்திருந்தார்கள். காந்தி கதாபாத்திரத்திற்கு சாஹிபை போடலாமென ஆலோசனை கூறினேன். அதன்பின்பே நஷ்ருதீன் ஷா படத்திற்குள் வந்தார். திரைக்கதை ஆங்கிலத்திலேயே எழுதியிருந்தார் கமல். அதனை தமிழில் மொழிபெயர்த்தேன். 'என் படத்தில் சப்டைட்டில் போடமாட்டேன்' என்று கமல் பிடிவாதமாய் இருந்தார். 'ஏன்' என்று கேட்டேன். 'இது தமிழ் படமல்ல. இந்தியப் படமென இருக்கட்டும்' என்று திடமாகக் கூறினார்." என்று தெரிவித்துள்ளார்.
# ஹே ராம்

## இசை

இப்படத்திற்கு இளையராஜா அவர்கள் இசை அமைத்துள்ளார். 'இசையில் தொடங்குதம்மா' பாடல் காட்சிகளைக் காட்டிய கமலஹாசன் அந்த காட்சிகளுக்கு பின்னணி இசையை மட்டுமே எதிர்பார்த்திருந்தார். ஆனால் இளையராஜா அவர்கள் அந்த இடத்தில் ஒரு பாட்டு இருந்தால் நன்றாக இருக்கும் என்று கூறி, பின்னால் வரும் இராவண எரிப்பு காட்சிகளை மனதில் வைத்து 'ராம சந்திர கீ ஜெய்' என்ற சொல்லாடலைப் பயன்படுத்தில் பாட்டமைத்தார். இதில் 'இசையில் தொடங்குதம்மா' என்ற ஆரம்ப வரிகளை இளையராஜா எழுதினார். மற்ற வரிகளை கமலஹாசன் அவர்கள் தமிழில் எழுதினார்.
# ஹே ராம்

## இசை

### தமிழ் பாடல்கள்

| பாடல் | பாடகர்கள் | பாடலாசிரியர் |  |
| --- | --- | --- | --- |
| "ராம் ராம்" | கமல்ஹாசன், சுருதி ஹாசன் | கமல்ஹாசன் |  |
| "நீ பார்த்த" | ஆஷா போஸ்லே, ஹரிஹரன், | கமல்ஹாசன், |  |
| "பொல்லாத மதனபானம்" | மகாலட்சுமி ஐயர், அனுபமா தேஷ்பாண்டே | வாலி, ஜெகதீஷ் கேபுட்கர் |  |
| "வாரணம் ஆயிரம் வைஷ்ணவ ஜன தோ" | கனபாடிகள், விபாஷர்மா | நரசிங் மேத்தா, ஆண்டாள், ஞானக்கூத்தன் |  |
| "இசையில் தொடங்குதம்மா" | அஜய் சக்ரவர்த்தி | இளையராஜா |  |
| "சந்நியாச மந்திரம்" | கமல்ஹாசன் |  |  |
| "ராமரானாலும் பாபரானாலும்" | கமல்ஹாசன், ஜாலிமுகர்ஜி | வாலி | } |
# ஹே ராம்

## இசை

### இந்தி பாடல்கள்

1. "ஏய்! ராம்" -கமல்ஹாசன், ஸ்ருதிஹாசன்  
2. "ஜான்மோன் கி ஜ்வாலா" (ராணி முகர்ஜே ஓதிய ஜிபானானந்த தாஸின் கவிதை) -அஷா போஸ்லே, ஹரிஹரன்  
3. "அச கா மதன் பான் குஸ்லா காசா"- ப்ரீத்தி உத்தம், அனுபமா தேஷ்பாண்டே  
4. "சன்யாஸ் மந்திரம்" -கமல் ஹாசன்  
5. "சாஹே பண்டிட் ஹோ" -கமல் ஹாசன், ஹரிஹரன், ஜாலி முகர்ஜி  
6. "பிரேம் பான்" -பிரீத்தி உத்தம்  
7. "வைஷ்ணவ் ஜன தோ" -விபா சர்மா  
8. "ஹர் கோய் சம்ஜே" -அஜோய் சக்கரபாணி
# ஹே ராம்

## விருதுகள்

**தேசிய திரைப்பட விருதுகள், இந்தியா (2000)**  
- சிறந்த துணை நடிகர் - அதுல் குல்கர்ணி
- சிறந்த உடை அலங்காரம் - சரிகா
- சிறந்த தந்திரக் காட்சிகள்- மந்த்ரா  
**தென்னிந்திய பிலிம்பேர் விருதுகள்**
- சிறந்த நடிகர் - கமல்ஹாசன்  
**64வது பெங்காள் பிலிம் ஜர்னலிஸ்ட் அசோசியேசன் விருது**  
- 2000 ஆண்டிற்கான சிறந்த கலைஞர் - கமல்ஹாசன்  
**ஸ்கிரீன் நாளிதழ் விருது**
- சிறந்த பின்னணி இசை - இளையராஜா
# சில்லுனு ஒரு காதல் (திரைப்படம்)

***சில்லுனு ஒரு காதல்*** (*Chillunu Oru Kadhal*) 2006ஆம் ஆண்டு வெளிவந்த தமிழ்த் திரைப்படமாகும். என். கிருஷ்ணா இயக்கத்தில் வெளிவந்த இத்திரைப்படத்தில் சூர்யா, ஜோதிகா, பூமிகா சௌலா உள்ளிட்ட பலர் நடித்துள்ளார்கள். சூர்யா, ஜோதிகாவை அவர்களுக்கு விருப்பம் இல்லாத திருமணத்திற்கு கட்டாயப்படுத்துவதாக கதை; எதிரும், புதிருமாக இருக்கும் சூர்யா - ஜோதிகா ஜோடியின் வாழ்க்கையில் அடுத்தடுத்து வரும் மாற்றங்களை மையமாக வைத்து இந்த திரைப்படம் எடுக்கப்பட்டுள்ளது.
# சில்லுனு ஒரு காதல் (திரைப்படம்)

## கதை சுருக்கம்

கிராமத்தில் இருக்கும் குந்தவி (ஜோதிகா) மற்றும் அவள் தோழிகள் இருவருமாக மூன்று பேர். காதலித்துத்தான் கல்யாணம் செய்துகொள்ள வேண்டும் என்று முடிவு செய்கிறார்கள். குந்தவியின் தோழிகளுக்கு அதே கிராமத்திலேயே காதலர்கள் கிடைத்துவிட, குந்தவிக்கு அப்படி யாரும் கிடைக்கவில்லை. பெற்றோர் பார்க்கும் மாப்பிள்ளையை மணக்க வேண்டிய நிலை. வேண்டா வெறுப்பாக கௌதமை மணக்கிறாள்.  
வாழ்க்கையே முடிந்துவிட்டது என எண்ணும் நேரத்தில் மகிழ்ச்சியான சூழ்நிலை அவளை இன்பத்தில் ஆழ்த்துகிறது. கௌதம் (சூர்யா) இப்போது, கார் தயாரிப்பு நிறுவனத்தில் தலைமை மெக்கானிக். இப்போது அவர்கள், உண்மையிலேயே காதலர்களாக வாழ்கிறார்கள். அவர்களின் அன்புக்குச் சான்றாக ஒரு குழந்தை பிறக்கிறது. கம்பெனி விடயமாக கௌதம் வெளியூர் செல்ல நேர்கிறது.  
ஒரு நாள் கௌதமின் பழைய டைரியை குந்தவி பார்க்கிறாள். அதில் அவரின் பழைய காதல் கதையை கௌதம் எழுதியிருப்பது தெரிகிறது. கல்லூரியில் படிக்கும்போது தன்னை விட இளைய மாணவியான ஐசுவர்யாவை (பூமிகா சாவ்லா) கௌதம் காதலிக்கிறார். ஐசுவர்யாவோ, நாடாளுமன்ற உறுப்பினர் ஒருவரின் செல்ல மகள். இருவருக்கும் காதல் மலர்கிறது. பெற்றோர்களுக்குத் தெரியாமல் பதிவாளர் அலுவலகத்தில் திருமணம் செய்து கொள்ள ஏற்பாடு நடக்கிறது. கௌதம், ஐசுவர்யாவின் கழுத்தில் தாலி கட்டிவிடுகிறார். முறைப்படி பதிவுத் திருமணம் நடப்பதற்குள் எம்.பி. அடியாள்களுடன் வந்து நிறுத்திவிடுகிறார். அதன் பிறகு ஐசுவர்யாவை எங்கு தேடியும் கிடைக்கவில்லை. இதன் பிறகுதான் மரணப் படுக்கையில் இருக்கும் தன் சித்தப்பாவின் வற்புறுத்தலுக்கு இணங்கி கௌதம், குந்தவியை மணக்கிறார்.  
இந்தக் கதை தெரிந்ததும் குந்தவியால் தாங்க முடியவில்லை. அந்த டைரியில் அவளுடன் ஒரு நாள் வாழ்ந்தால்கூட போதும் ஒரு யுகம் வாழ்ந்தது போல் இருக்கும் என்று கௌதம் எழுதியிருப்பார். தன் கணவனின் விருப்பத்தை நிறைவேற்ற குந்தவி, ஐசுவர்யாவைத் தேடிச் செல்கிறார். கடைசியில் கண்டுபிடித்துத் தன் வீட்டுக்கு அழைத்து வருகிறார். அங்கு கணவனும் பழைய காதலியும் ஒரு நாள் முழுக்கத் தனித்திருக்கவிட்டு குந்தவி, குழந்தையுடன் வெளியே சென்றுவிடுகிறார். கௌதம் மனைவியுடன் இணைந்தாரா.. அல்லது காதலியுடன் இணைந்தாரா? என்பது தான் கதை.
# சில்லுனு ஒரு காதல் (திரைப்படம்)

## நடிகர்கள்

- சூர்யா
- ஜோதிகா
- பூமிகா சௌலா
- ஸ்ரேயா சர்மா
- வடிவேலு
- சந்தானம்
- சுகன்யா
- தம்பி ராமையா
- ஆண்டோனி
# சில்லுனு ஒரு காதல் (திரைப்படம்)

## வகை

மசாலாப்படம்
# சில்லுனு ஒரு காதல் (திரைப்படம்)

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
# சில்லுனு ஒரு காதல் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "உணர்வுகளை வைத்தே விளையாடும் கதைகளில் கை கொடுப்பவை வசனங் கள்தானே! வருடிக் கொடுக்கும் வசீகர வசனங்கள் படம் நெடுகிலும் பிரமாதப்படுத்துகின்றன" என்றும் "சில்லுனு, கொஞ்சம் தில்லுனு ஒரு காதல் கதை. கூடவே, 'சல்'லுனு வேகத்தைக் கூட்டியிருக்கலாம்!" என்றும் எழுதி மதிப்பெண்களை வழங்கினர்.
# அமிர்குஸ்ரு

**அமிர்குசுரு** (இறப்பு 1325) இந்துஸ்தானி இசை வளர்ச்சியுறக் காரணமாக இருந்த முன்னோடியாவார். இவர் பல தாளங்களையும், இராகங்களையும், உருப்படிகளையும், புதிய இசைக்கருவிகளையும் அறிமுகப் படுத்தியவர்.
# அமிர்குஸ்ரு

## வாழ்க்கைக் குறிப்பு

அமிர்குஸ்ருவின் இயற்பெயர், **அபூ-அல்-ஹசன்-யானுமித்-தின்-குஸ்ரு** என்பதே ஆகும். இவரின் தந்தையார் துருக்கி நாட்டவர். இவர்கள் பின்னர் துருக்கியினின்று வெளியேறி இந்தியாவின் *பட்டியாலி* என்ற இடத்தில் குடியேறினார்கள்.  
இவர் தன் ஏழு வயதில் தன் தந்தையாரை இழந்தார். சிறு வயதிலேயே உருது, பாரசீக மொழிகளில் பாடல் இயற்றுவதில் வல்லமை பெற்றிருந்தார். குறுகிய காலத்திற்குள் பெருமளவு பாடல்கள் இயற்றினார். இவர் ஹிந்தி மொழிகளில் இயற்றிய பாடல்கள் இன்றும் பாடப்படுகின்றன.
# அமிர்குஸ்ரு

## பட்டமும், அறிமுகப்படுத்திய இராகங்களும்

இவர் டில்லி சமஸ்தான சுல்தானின் அவைப் புலவராக (ஆஸ்தான வித்துவானாக) விளங்கினார். ஜலால் உத்தின் கில்ஜி என்பவர் டெல்லி சுல்தானாக இருந்த போது அமிர்கிஸ்ரு "அமிர்" என்ற பட்டம் வழங்கி கௌரவிக்கப்பட்டார். இவர் அரேபிய, இந்திய, பாரசீக இசை வகைகளை ஒப்பு நோக்கினார். அவர் காலத்தில் பிரபலமாக இருந்த பல கஷ்டமான பாடல்களை மாணவர்கள் பாட என இலகுவாக்கி வழிவகை அமைத்தார். யமன்கல்யாண், பூர்வி, பீலு, பஹார் போன்ற பல புதிய இராகங்களை உருவாக்கினார்.
# அமிர்குஸ்ரு

## அறிமுகப்படுத்திய உருப்படிகள், தாளங்கள்

புதிய உருப்படி வகைகளான குல்பானா, தரானா, குவாலி-கயால் போன்றவற்றை அறிமுகப்படுத்தினார். இவரே சித்தார், தபலா, டோலக் ஆகிய இசைக்கருவிகளை உருவாக்கினார். மேலும் ஜால்-திரிதால், பாஷ்டோ போன்ற புதிய தாளங்களையும் அறிமுகப்படுத்தினார்.
# அமிர்குஸ்ரு

## சிறப்புத்தன்மையும், இறப்பும்

இவர் சிறந்த பாடகராக விளங்கினார். ஒரு முறை கோபால் நாயக் அரசவையில் பாடும் பொழுது மறைந்திருந்து கேட்டு விட்டு அனைவரும் பிரமிக்கும் படி மறுபடி அதை பாடிக்காட்டினார். இவர் 1325 ஆம் ஆண்டு இறைவனடி சேர்ந்தார்.
# நேபாளத்தின் கொடி

**நேபாளத்தின் கொடி**, நேபாளத்தின் முன்னாள் ஆட்சியாளர்களான ரனா அரசவம்சத்தின் வெவ்வேறு கிளைகளின் கொடிகள் இரண்டின் இணைப்பாகும். நேபாளத்தின் கொடி ஒன்று மட்டுமே உலக தேசியக் கொடிகளில் செவ்வகமற்ற கொடியாகும்.  
இக்கொடி டிசம்பர் 16 1962 இல் புதிய அரசியலமைப்புச் சட்ட வரைவின் போது ஏற்றுக் கொள்ளப்பட்டது. தனி முக்கோண கொடிகள் கிபி 17வது நூற்றாண்டு முதல் பயன்பாட்டில் இருந்தன. எனினும் கிபி 19வது நூற்றாண்டு முதல் இரட்டை முக்கோண கொடி பாவிக்கப்பட்டது.  
கொடியின் ஓரம் வழியே காணப்படும் நீல நிறம் சமாதானத்தைக் குறிக்கிறது. மேலும் செந்நிறம் நேபாளத்தின் தேசிய நிறமாகும். முன்னர் அரசரின் குறியீடுகளாக இருந்த சூரியனும் பிரைச் சந்திரனும் இப்போது நேபாளத்தின் நீண்ட இருப்புக்காண அதன் மக்களது நம்பிக்கையாக கொள்ளப்படுகிறது.
# நேபாளத்தின் சின்னம்

**நேபாளத்தின் சின்னம்** தமக்கென பொருளைக் கொண்ட பல உருவங்களின் தொகுப்பாகும். சின்னத்தின் உச்சியில் அரச முடி காணப்படுகிறது. அதன் கீழ் இரண்டு நேபாள தேசியக் கொடிகள் சாய்வாக காணப்படுகிறது. கொடிகளோடு இரண்டு குர்கீகளும் (குர்க்கா கத்தி) காணப்படுகிறது இவைகளால் அடைக்கப்பட்ட முக்கோண பிரதேசத்தில் கொரக்சாநாத் என்ற குர்காக்களின் காவல் தெய்வமாக கருதப்படும் இந்து கடவுளது பாத சுவடுகள் காணப்படுகின்றன. இவற்றுக்கு கீழாக இமய மலையும் rhododendron பூக்களும் வெண் பசுவும் பச்சை pheasant பறவையும் காணப்படுகின்றது. மேலும் சின்னத்தின் இருபுறத்திலும் இரண்டு குர்கா வீரர்கள் காணப்படுகிறார்கள். ஒருவர் குர்கீ மற்றும் வில்லம்புகளோடு காணப்படுவதோடு மற்றையவர் துப்பாக்கியோடு காணப்படுகிறார். சின்னத்தின் அடியில் செந்நிற பெயர் பட்டியில் சமஸ்கிருதத்தில் जननी जन्मभूिमश्च स्वर्गादिप गरीयसी (தாயும் தாய்நாடும் சொர்க்கத்தை விட மேலானவை) என எழுதப்பட்டுள்ளது.
# ஆகத்து 28

## பிறப்புகள்

- 1592 &ndash; முதலாம் பக்கிங்காம் கோமகன், ஜார்ஜ் வில்லியர்சு (இ. 1628)
- 1749 &ndash; யொஹான் வூல்ப்காங் ஃபொன் கேத்தா, செருமானிய எழுத்தாளர், கவிஞர் (இ. 1832)
- 1855 &ndash; நாராயணகுரு, இந்து ஆன்மிகவாதி (இ. 1928)
- 1863 &ndash; அய்யன்காளி, இந்திய சாதிய எதிர்ப்பு செயற்பாட்டாளர் (இ. 1914)
- 1899 &ndash; ஜேம்ஸ் வாங் ஹோவ், சீன அமெரிக்க ஒளிப்பதிவாளர் (இ. 1976)
- 1928 &ndash; ஆர். பாலசரஸ்வதி, தென்னிந்தியத் திரைப்படப் பின்னணிப் பாடகி, நடிகை
- 1928 &ndash; எம். ஜி. கே. மேனன், இந்திய இயல்பியலாளர் (இ. 2016)
- 1932 &ndash; யாகிர் அஹரோனோவ், இசுரேலியக் கல்வியாளர்
- 1934 &ndash; ஏ. பி. கோமளா, தென்னிந்தியத் திரைப்படப் பின்னணிப் பாடகி (இ. 2024)
- 1949 &ndash; டப்பிங் ஜானகி, தென்னிந்தியத் திரைப்பட நடிகை
- 1957 &ndash; ஈவோ யொசிப்போவிச், குரோவாசியாவின் 3வது அரசுத்தலைவர்
- 1957 &ndash; ஐ வெய்வே, சீனச் சிற்பி, மனித உரிமைச் செயற்பாட்டாளர்
- 1959 &ndash; சுமன், தென்னிந்தியத் திரைப்பட நடிகர்
- 1964 &ndash; இளவரசு, தென்னிந்திய நடிகர் , ஒளிப்பதிவாளர்
- 1965 &ndash; டிஸ்கோ சாந்தி, தென்னிந்தியத் திரைப்பட நடிகை
- 1965 &ndash; ஷானியா ட்வைன், கனடியப் பாடகி
- 1969 &ndash; ஜேக் பிளாக், அமெரிக்க நடிகர்
- 1977 &ndash; சில்பா சிண்டே, இந்தியத் திரைப்பட நடிகை, அரசியல்வாதி
- 1982 &ndash; பிரசன்னா, தமிழகத் திரைப்பட நடிகர்
- 1983 &ndash; லசித் மாலிங்க, இலங்கைத் துடுப்பாளர்
- 1986 &ndash; கிலாத் ஷாலித், இசுரேலியப் போர்வீரர், ஊடகவியலாளர்
# ஆகத்து 28

## இறப்புகள்

- 430 &ndash; ஹிப்போவின் அகஸ்டீன், அல்சீரிய மெய்யியலாளர், புனிதர் (பி. 354)
- 632 &ndash; பாத்திமா, முகம்மது நபியின் மகள் (பி. 605)
- 1891 &ndash; இராபர்ட்டு கால்டுவெல், ஆங்கிலேய மதப்பரப்புனர், மொழியியலாளர் (பி. 1814)
- 1945 &ndash; மயிலை சின்னத்தம்பிப் பிள்ளை ராஜா, தமிழக அரசியல்வாதி, செயற்பாட்டாளர் (பி. 1883)
- 1973 &ndash; முகவை கண்ண முருகனார், கவிஞர், தமிழறிஞர் (பி. 1890)
- 2011 &ndash; செங்கொடி, தமிழக தமிழ்த் தேசிய செயற்பாட்டாளர், போராளி
- 2012 &ndash; சுலாமித் பயர்சுடோன், கனடிய-அமெரிக்க எழுத்தாளர் (பி. 1945)
- 2020 &ndash; எச். வசந்தகுமார், தமிழகத் தொழிலதிபர், அரசியல்வாதி (பி. 1950)
# ஒருங்கிணைந்த அனைத்துலக நேரம்

**ஒருங்கிணைந்த பொது நேரம்** அல்லது **ஒருங்கிணைந்த பன்னாட்டு நேரம்** (**ஒபொநே**) (Coordinated Universal Time-UTC) என்பது அதிதுல்லிய அணு நேர சீர்தரம் ஆகும். இதில் சம அளவான நொடிகள் காணப்படுகின்றன. இவை பன்னாட்டு அணு நேரத்தின் மூலம் வரையறுக்கப்பட்டுள்ளன. அவ்வப்போது புவியின் சுழற்சியில் ஏற்படும் மந்தத்துக்கு ஈடு செய்யும் விதமாக நெடு நொடிகள் அறிவிக்கப்படும். இதன் மூலமாக புவியின் சுழற்சியைக் கொண்டு கணிப்பிடப்படும் பன்னாட்டு நேரத்துடன் ஒருமுகப்படுத்தப்படுகிறது...  
உலகின் நேரவலயங்கள் ஒருங்கிணைக்கப்பட்ட சர்வதேச நேரத்திலிருந்தான வேறுபாடுகள் (+ அல்லது -) மூலமாக குறிக்கப்படுகிறது.
# க. பசுபதி

**க. பசுபதி** (14 சூலை 1925 – 5 சூலை 1965) ஈழத்து முற்போக்கு இடதுசாரி இலக்கியவாதி, கவிஞர். *யாழ்ப்பாணக் கவிராயர்* என்ற புனை பெயரில் தனது கவிதைகளை எழுதினார்.
# க. பசுபதி

## வாழ்க்கைக் குறிப்பு

1925 ஆம் ஆண்டு பருத்தித்துறையிலுள்ள வராத்துப்பளை என்னும் கிராமத்தில் கந்தையா - அன்னம் தம்பதியருக்குப் பிள்ளையாகப் பிறந்தார். காலஞ்சென்ற தமிழறிஞர் கந்த முருகேசனாரிடம் பழந்தமிழ் இலக்கியங்களைக் கற்ற பசுபதி தம் கவிப்புலமையை விருத்தி செய்துகொண்டார்.
# க. பசுபதி

## கவிதை இயற்றல்

இளமைக் காலத்திலிருந்தே கவிதைகளைப் படைத்துவந்த இவர், இலங்கையிலிருந்தும் இந்தியாவிலிருந்தும் வெளிவரும் பல பத்திரிகைகளில் தனது ஆக்கங்களை வெளியிட்டு வந்துள்ளார். பல நூறு கவிதைகளை எழுதியுள்ளார்.